kardosdrur/scandi-wiki huggingface dataset:
The Fifth Estate (film)

The Fifth Estate er en amerikansk biografisk dramathriller fra 2013, instrueret af Bill Condon. Filmen omhandler informationslækage-siden WikiLeaks, hvis chefredaktør og medgrundlægger Julian Assange og tidligere talsmand Daniel Domscheit-Berg spilles af henholdsvis Benedict Cumberbatch og Daniel Brühl. Manuskript er skrevet af Josh Singer og baseret på Domscheit-Bergs Inside WikiLeaks: My Time with Julian Assange and the World's Most Dangerous Website (2011) og WikiLeaks: Inside Julian Assange's War on Secrecy af de britiske journalister David Leigh og Luke Harding.

Medvirkende 
 Benedict Cumberbatch som Julian Assange
 Daniel Brühl som Daniel Domscheit-Berg
 Anthony Mackie som Sam Coulson
 David Thewlis som Nick Davies
 Moritz Bleibtreu som Marcus
 Alicia Vikander som Anke Domscheit-Berg
 Stanley Tucci som James Boswell
 Laura Linney som Sarah Shaw
 Carice van Houten som Birgitta Jónsdóttir
 Peter Capaldi som Alan Rusbridger
 Dan Stevens som Ian Katz
 Alexander Beyer som Marcel Rosenbach
 Alexander Siddig som Dr. Tarek Haliseh
 Philip Bretherton som Bill Keller

Referencer

Eksterne henvisninger 
 
 

Amerikanske film fra 2013
Dramafilm fra USA
Thrillerfilm fra USA
Film baseret på virkelige begivenheder
Film baseret på bøger
Film instrueret af Bill Condon
Ringvej Syd (Skive)

Ringvej Syd  er en 2 sporet omfartsvej der går syd om Skive. Vejen er en del af Primærrute 26 mellem Aarhus og Hanstholm.

Historie 

Folketinget vedtog i 1990 en projekteringslov for Primærrute 26 mellem Aarhus og Hanstholm. Strategien for udbygning af rute 26 har været først at løse problemerne med gennemfartstrafik i byerne.

Som konsekvens af projekteringsloven blev der i perioden 1993-1996 anlagt en forbindelsesvej syd om Skive, som åbnede i etaper for trafik frem til 30. oktober 1996. Strækningen tager udgangspunkt i den eksisterende Primærrute 26 ved Dommerby øst for Skive og forløber herfra syd om Skive. Syd for Skive er der etableret en dalbro over Skive Ådal. Dalbroen skal med tiden indgå i forlægning af Primærrute 26 mellem Viborg og Skive til den såkaldte Stoholm-linje.

Kilder 

Gader i Skive
Transport i Skive
The Imitation Game

The Imitation Game er en amerikansk historisk dramathriller fra 2014, instrueret af Morten Tyldum og med manuskript af Graham Moore, løst baseret på biografien Alan Turing: The Enigma af Andrew Hodges. I filmen følges blandt andet kryptoanalytikerne Alan Turing og Joan Clarkes kamp i Bletchley Park med at dekryptere meddelelser under Anden Verdenskrig. De er spillet af henholdsvis Benedict Cumberbatch og Keira Knightley.

Filmen modtog en Oscar for bedste filmatisering ved Oscaruddelingen i 2015.

Medvirkende 
 Benedict Cumberbatch som Alan Turing
 Keira Knightley som Joan Clarke
 Matthew Goode som Hugh Alexander
 Rory Kinnear som Detective Nock
 Allen Leech som John Cairncross
 Matthew Beard som Peter Hilton
 Charles Dance som Cdr. Alastair Denniston
 Mark Strong som Maj. Gen. Stewart Menzies
 James Northcote som Jack Good
 Steven Waddington som Supt Smith
 Tom Goodman-Hill som Sgt. Staehl
 Alex Lawther som den unge Alan Turing
 Jack Bannon som Christopher Morcom
 Tuppence Middleton som Helen
 David Charkham som Joans far, William Kemp Lowther Clarke
 Victoria Wicks som Joans mor, Dorothy Clarke

Referencer

Eksterne henvisninger 

 
 

Amerikanske film fra 2014
Thrillerfilm fra USA
Dramafilm fra USA
Film om 2. verdenskrig fra USA
Film baseret på biografier
LGBT-relaterede film fra USA
Tórálvur Mohr Olsen

Tórálvur Mohr Olsen (født 2. juni 1927 på Tvøroyri, død 3. maj 2008) var en færøsk sømand, fårebonde og politiker (JF).

Han var uddannet skipper fra 1950/1951. Olsen boede det meste af sit liv i bygden Sandur, hvor han giftede sig med Svava, datter af politikeren Jóan Petur Davidsen. Olsen var ved godt helbred helt indtil sin død, og var fårebonde på Sandur frem til høsten 2007.

Olsen var medlem af kommunalbestyrelsen i Sandur 1970–1980 og valgt til Lagtinget fra Sandoy 1970–78 og 1980–88. I hele sin tid i Lagtinget var han medlem af fiskeriudvalget og engagerede sig stærkt i både hav- og kystfiskernes sag. Han var også medlem af Lagtingets delegation til Vestnordisk Råds generalforsamling 1986–1987. Af andre tillidshverv kan nævnes medlemskab af SEVs repræsentantskab 1970–74 og bestyrelse 1974–1982, bestyrelsesmedlem i Skipafelagið Føroyar 1980–98 og medlem af Tryggingarsambandið Føroyars bestyrelse 1980–98 og repræsentantskab 1998–2002.

Referencer 

Søfolk fra Færøerne
Landmænd fra Færøerne
Politikere fra Javnaðarflokkurin
Lagtingsmedlemmer fra Færøerne
Personer fra Sandø
Alexandre Desplat

Alexandre Michel Gérard Desplat (født 23. august 1961) er en fransk filmmusikkomponist.

Udvalgt filmografi 

 Den diskrete helt (1996)
 Blodrøde læber (2001)
 Pige med perleørering (2003)
 Casanova (2005)
 Syriana (2005)
 La doublure (2006)
 The Queen (2006)
 Det Gyldne Kompas (2007)
 Benjamin Buttons forunderlige liv (2008)
 Chéri (2009)
 Den fantastiske Hr. Ræv (2009)
 The Twilight Saga: New Moon (2009)
 Skyggen (2010)
 Harry Potter og Dødsregalierne - del 1 (2010)
 Kongens store tale (2010)
 The Tree of Life (2011)
 A Better Life (2011)
 Harry Potter og Dødsregalierne - del 2 (2011)
 My Week with Marilyn (2011)
 Ekstremt højt og utrolig tæt på (2011)
 Cloclo (2012)
 Moonrise Kingdom (2012)
 Smagen af rust og ben (2012)
 Operation Argo (2012)
 De eventyrlige vogtere (2012)
 Zero Dark Thirty (2012)
 Venus i pels (2013)
 Philomena (2013)
 The Grand Budapest Hotel (2014)
 The Imitation Game (2014)
 Unbroken (2014)
 Den danske pige (2016)
 Rogue One: A Star Wars Story (2016)
 The Shape of Water (2017)

Hædersbevisninger 
Ved Oscaruddelingen 2015 modtog han en Oscar for bedste musik for musikken i The Grand Budapest Hotel.

Referencer

Eksterne henvisninger 

 
 

Filmkomponister fra Frankrig
Personer fra Paris
Franskmænd i 1900-tallet
Franskmænd i 2000-tallet
Tryggingarfelagið Føroyar

Tryggingarfelagið Føroyar (TF), ofte kaldet Tryggingin, er et forsikringsselskab på Færøerne. I dag beskæftiger TF omtrent 110 personer, og har sit hovedkontor i Tórshavn. TF har endvidere afdelinger i Sandavágur, Saltangará, Klaksvík, Vágur og Tvøroyri. Selskabet blev stiftet som Tryggingarsambandið Føroyar i 1940, og skiftede til sit nuværende navn i 1998. Blandt selskabets bestyrelsesformænd kan nævnes Kristian Djurhuus, Johan Poulsen og Hilmar Kass.

Eksterne henvisninger 
 Tryggingarfelagið Føroyar

Skadesforsikringsselskaber i Danmark
Livsforsikringsselskaber i Danmark
Virksomheder fra Færøerne
Etableret i 1940
SEV

Elfelagið Streymoy-Eysturoy-Vágar (SEV) er et fælleskommunalt elselskab på Færøerne, der både driver kraftværker og står for distributionen af elektriciteten til forbrugere og virksomheder. De fleste kommuner på de tre centrale øer Streymoy, Eysturoy og Vágar var med til at stifte SEV i Vestmanna 1. oktober 1946, og efterhånden har SEV fået samtlige færøske kommuner som medlemmer og en af Færøernes største arbejdspladser. Selskabet fungerer stadig som et sameje mellem alle medlemskommunerne. I 2014 kom 51% af SEV's energi fra vedvarende energikilder som vandkraft og vindenergi. I første halvdel af 2015 blev 65,2% af SEV's energi udvundet fra vandkraft og vindenergi.

I 2015 vandt SEV Nordisk Råds Natur- og Miljøpris, som er på 350.000 kroner. SEV har meddelt, at de vil donere pengene til Páls Høll i Vágur, som er en svømmehal og velværecenter, med Færøernes første 50-meter svømmehal. Hallen er opkaldt efter svømmeren Pál Joensen, som er den eneste færøske svømmer hidtil, der har deltaget ved OL og har vundet medaljer ved EM og VM. Ifølge SEV skal pengene bruges til en elevator i Páls Høll, således at det bliver nemmere for handicappede at få adgang til hallen. Páls Høll ligger ved siden af SEVs kraftværk i Vágur, Vágsverkið, og både selve hallen og poolen i hallen opvarmes med spildvarme fra elproduktionen, som indtil hallen åbnede løb ubrugt ud i havet.

Direktører 
 Hjalgrím Winther 1953–1983
 Klæmint Weihe 1983–2007
 Hákun Djurhuus 2007–d.d.

Hæder 
 2015 - Nordisk Råds Natur- og Miljøpris

Noter

Eksterne henvisninger 
 Officielt websted

Offentligt ejede virksomheder fra Færøerne
Elselskaber i Danmark
Etableret i 1946
Hákun Djurhuus (direktør)

Hákun Djurhuus (født 13. november 1961) er en færøsk forretningsmand. Han er uddannet civilingeniør, var direktør for Shell på Færøerne 1997–2007, og er fra 1. januar 2008 direktør i energiselskabet SEV. Djurhuus er også bestyrelsesformand for rederiet Smyril Line fra 2007, og har været bestyrelsesmedlem i Føroya Arbeiðsgevarafelag.

Referencer 

Erhvervsfolk fra Færøerne
Ingeniører fra Færøerne
Johan C.F. Dam

Johan Christian Frederik Dam (født 8. juli 1863 i Kollafjørður, død 17. januar 1925) var en færøsk bonde og politiker (SB). Han var medlem af kommunalbestyrelsen i Kollafjørður i flere år og valgt til Lagtinget fra Norðurstreymoy 1903–18. Dam var med til at stifte Sambandsflokkurin i 1906. Nevøen Peter Mohr Dam blev senere lagmand for Javnaðarflokkurin.

Referencer 
 Løgtingið 150 – Hátíðarrit, bind 2 (2002), s. 265. (PDF)

Landmænd fra Færøerne
Politikere fra Sambandsflokkurin
Personer fra Strømø
Jóannes Dalsgaard

Jóannes Dalsgaard (født 26. juli 1940 i Skálavík) er en færøsk historiker og tidligere politiker (JF). Han var fisker 1956–[58, og har studentereksamen fra 1960. Uddannet cand.mag. i historie og fransk fra 1973, samt dr.phil. fra 1996. Adjunkt ved Føroya Studentaskúli og HF-skeið 1973–1974, rektor 1992–1993. Afdelingsleder ved Suðuroyar HF-skeið 1974–1980, landsarkivar på Færøernes Landsarkiv 1980–1992 og 1993–1998, afdelingschef i det færøske kulturministerium fra 1998. Medlem af Nordisk Råd 1991–1992 og Nordisk Kulturfond 1995–2004.

Dalgaard sad i Lagtinget for Suðurstreymoy 1980–1988, og mødte fast for Atli Dam 1991–1992. Han var svoger til Pauli Ellefsen og Svend Aage Ellefsen.

Bibliografi 
 Framtíðin kemur ikki av sær sjálvari, digte, 1987
 Fylking 75 ár, 1996

Referencer 
 Løgtingið 150 – Hátíðarrit, bind 2 (2002), s. 264–265 (PDF )

Eksterne henvisninger 
 Jóannes Dalsgaard hos Nordisk Råd
 Jóannes Dalsgaard  hos Rithøvundafelag Føroya

Historikere fra Danmark
Lærere fra Færøerne
Arkivarer fra Danmark
Søfolk fra Færøerne
Politikere fra Javnaðarflokkurin
Lagtingsmedlemmer fra Færøerne
Personer fra Strømø
Sámal Ellefsen

Samuel Johannes Ferdinand "Sámal" Ellefsen (født 21. august 1886 i Miðvágur, død 14. februar 1974) var en færøsk entreprenør og politiker (FF).

Han var uddannet snedkermester, og drev en entreprenørforretning sammen med Heini Joensen i Miðvágur.

Ellefsen var medlem af kommunalbestyrelsen i Miðvágur 1923–27 og 1959–63. Han var med til at stifte både erhvervspartiet Vinnuflokkurin i 1935 og dettes efterfølger Fólkaflokkurin i 1939–40. Han var valgt til Lagtinget fra hjemøen Vágar 1936–58.

Sámal Ellefsen var farfar til Albert Ellefsen og grandonkel til brødrene Pauli Ellefsen og Svend Aage Ellefsen.

Referencer 
 Løgtingið 150 – Hátíðarrit, bind 2 (2002), s. 276. (PDF )
 

Erhvervsfolk fra Færøerne
Politikere fra Fólkaflokkurin
Lagtingsmedlemmer fra Færøerne
Personer fra Vågø
Entreprenører fra Danmark
Snedkere fra Danmark
Georg L. Samuelsen

Georg Lindenskov Samuelsen (født 8. januar 1910 i Tórshavn, død 17. februar 1997 i Tórshavn) var en færøsk redaktør.

Han var redaktør i Dimmalætting 1936–1981, altså fra han var 26 år gammel og frem til han blev pensionist. Fra 1945 var han også færøsk specialkorrespondent for Berlingske Tidende. Han var endvidere medstifter af Nødstedte Fiskeres Hjælpefond i 1936 (hvor han var bestyrelsesformand fra 1953), medlem af Færøernes Ulykkesforsikringsråd 1954–1964 og fra 1968, formand i Útvarpsnevndin (radiorådet for Útvarp Føroya) 1959–1954 og fra 1968, og var bestyrelsesmedlem i teateret Sjónleikarhúsið i Tórshavn 1952–1967.

Samuelsen var desuden aktiv i Havnar Sjónleikarfelag, og medvirkede i en række hørespil hos Útvarp Føroya gennem årene. Han oversatte også mange hørespil til færøsk.

Han blev æresmedlem af Sambandsflokkurin i 1970.

Han var søn af Andrass Samuelsen, bror til Trygvi Samuelsen, og far til politikeren Lisbeth L. Petersen og journalisten Beate L. Samuelsen.

Bibliografi 
 Sól og sirm, digtsamling, 1930.

Litteratur 
 Kraks Blå Bog 1974, 1974.

Eksterne henvisninger 
 Georg L. Samuelsen på snar.fo
 Georg L. Samuelsen  hos Bókasølan 

Redaktører fra Færøerne
Skuespillere fra Færøerne
Personer fra Thorshavn
Digtere fra Færøerne
Oversættere fra Danmark
Albert Ellefsen

Albert Ólav Ellefsen (født 22. september 1959 i Miðvágur) er en færøsk forretningsmand og lokalpolitiker (FF).

Han er uddannet fra Føroya Handilsskúli, akademi merkonom i International handel og markedsføring, og arbejdede i fiskesalgssamvirket Føroya Fiskasøla 1981–88 og en periode i 1987 i Føroya Banki. Regnskabsfører og driftleder i Snarfrost og Føroya Fiskavirking 1989 - 2003, salgsleder i Sandoy Seafood i 2004 og direktør i Faroe Finance 2004 - 2008. Ellefsen har vært regnskabschef i Fiskirannsóknarstovan 2008Han var økonomiansvarlig hos vinduesproducenten Føroya Gluggi 1988–89, 2016 - 2018,

Ellefsen har været aktiv indenfor idrætslivet på flere områder fodbold, håndbold, badminton og skak. Han startede som ungdomstræner i klubben Miðvágs Bóltfelag 1987 - 1997. Var også spiller for MB i perioden 1976 - 1993. Han har været færøsk mester i fodbold to gange 1998 og 2006 med Havnar Bóltfelag som hjælpetræner 1998 - 1999, 2005 - 2007 og 2016. Han var også cheftræner for holdet, juli 2007 og resten av sæsonen. Han var den første formand for den lokale idrætsklub FS Vágar efter stiftelsen i 1993. Han har også i perioder 1995 - 2003 været cheftræner og hjælpetræner for FS Vágar. Har også i flere perioder været træner for ÍF Fugjafjørð 2008, 2013 - 2014, og 2017. I 2013 vandt ÍF Fuglafjørður sølv for anden år i træk. Ellefsen blev kåret som årest træner i 2013. Han har også i flere omgange været træner for diverse ungdoms landshold. 

Ellefsen har været medlem af kommunalbestyrelsen i Vágar siden 2009, og var borgmester 2009–12. 2016 - 2020 er han udvalgsformand for kultur og fritid.

Albert Ellefsen er sønnesøn af Fólkaflokkurin-politikeren Sámal Ellefsen og beslægtet med brødrene Pauli Ellefsen og Svend Aage Ellefsen.

Erhvervsfolk fra Færøerne
Politikere fra Fólkaflokkurin
Borgmestre fra Færøerne
Fodboldtrænere fra Danmark
Personer fra Vågø
Føroya Studentaskúli og HF-skeið

Føroya Studentaskúli og HF-skeið er et gymnasium i Hoydalar udenfor Tórshavn på Færøerne. Med ca. 600 elever er det Færøernes største ungdomsuddannelsesinstitution.

Skolen tilbyder studieforberedende linjer som giver enten studentereksamen eller højere forberedelseseksamen (HF). Skolen underviser i blandt andet fremmedsprogene dansk, engelsk, fransk, latin, russisk, spansk og tysk, flere teknisk-naturvidenskaelige fag, samfundsfag, idræt og handelsfag.

Mange af eleverne studerer videre ved Fróðskaparsetur Føroya, Føroya Handilsskúli eller højere læreanstalter i Danmark.

Eksterne henvisninger 
 

Skoler på Færøerne
Uddannelse og videnskab på Færøerne
Etableret i 1937
Tórshavn
Símun Pauli úr Konoy

Símun Pauli Rasmussen úr Konoy (født 5. januar 1876 på Kunoy, død 9. juli 1956) var en færøsk lærer, fagforeningsmand og politiker (SF).

Han var uddannet lærer i 1896 og underviste på skolen i hjembygden Kunoy 1896–1899. Efter et mellemspil på et år som privatlærer i København blev han derefter lærer i bygden Gøta fra 1905–1945. Símun Pauli úr Konoy var indvalgt i Lagtinget fra Eysturoy 1906–1910 og 1914–1928, og repræsenterede Sjálvstýrisflokkurin. Han var medlem af Færøernes skolestyre (Føroya skúlastjórn) 1918–1925, bestyrelsesmedlem i Føroya Lærarafelag 1914–1927, og formand for fiskernes fagforbund Føroya Fiskimannafelag 1911–1926. Han sad desuden i kommunalbestyrelsen i Gøtu kommuna 1910–1930, og var borgmester de fleste af årene.

Referencer 
 Løgtingið 150 – Hátíðarrit, bind 2 (2002), s. 311–312. (PDF )

Eksterne henvisninger 

Lærere fra Færøerne
Fagforeningsfolk fra Færøerne
Politikere fra Sjálvstýrisflokkurin
Borgmestre fra Færøerne
Skolefolk fra Færøerne
Personer fra Norderøerne
Føroya Handilsskúli

Føroya Handilsskúli (Færøernes Handelsskole) er et handelsgymnasium på Færøerne. Det har afdelinger i både Tórshavn og Kambsdalur. Rektor siden 2003 er Reidar Nónfjall.

Eksterne henvisninger 
 Officielt websted  

Uddannelse og videnskab på Færøerne
Bygninger, konstruktioner og anlæg i Tórshavn
Handelsgymnasier i Danmark
Skoler på Færøerne
Havnar Sjónleikarfelag

Havnar Sjónleikarfelag er en skuespillerforening i Tórshavn på Færøerne. Foreningen driver teateret Sjónleikarhúsið ( ), som blev tegnet og opført af H.C.W. Tórgarð i 1926. Tórgarð var desuden foreningens første formand fra 1918. Sjónleikarhúsið bliver derudover anvendt til udlejning af lokaler.

På deres hjemmeside https://sjonleik.fo/ er det muligt at se kommende events og leje huset.

Formænd 
 H.C.W. Tórgarð 1918–1924
 H.M. Jacobsen 1924–1928
 Rikard Long 1928–1930
 Hans Andrias Djurhuus 1930–1951
 J.C. Olsen 1951–1963
 Poul Johs. Lindberg 1963–1967
 Knút Wang 1967–1974
 Oskar Hermansson 1974–1980
 Olivur Næss 1980–1988
 Gulla Øregaard 1988–1989
 Oddvá Nattestad 1989–1991
 Kári Petersen 1991–1993
 Bjørgfinnur Nielsen 1993–1993
 Margreta Næss 1993–1996
 Heðin Mortensen 1996–2000
 Jytte Joensen 2003–2010
Karin Djurhuus 2010-

Eksterne henvisninger 
 Havnar Sjónleikarfelags webste

Teater
Færøsk kultur
Tórshavn
Etableret i 1918
Knút Wang

Knút Wang (født 10. september 1917 på Kaldbak, død 22. januar 1976) var en færøsk pressemand og politiker (FF).

Som ung drog han til søs, og kom derefter til Tórshavn for at arbejde i varehandelen. I 1941 blev han journalist på det konservative dagblad Dagblaðið, og tiltrådte året efter som redaktør af  bladet. Kun 25 år gammel. Wang var redaktør af avisen i årene 1942–46 og 1947–75, i den sidste periode med Maurentius Viðstein og Poul Petersen som ligestillede medredaktører. Wang var også medlem af radiorådet for Útvarp Føroya i en årrække fra 1956 og formand i teatergruppen Havnar Sjónleikarfelag 1967–1974. I 1940 udgav han en samling noveller, Smá skálkabros.

Wang var valgt til Lagtinget fra Suðurstreymoy 1958–74, og repræsenterede Fólkaflokkurin.

Referencer 

Redaktører fra Færøerne
Politikere fra Fólkaflokkurin
Journalister fra Færøerne
Skønlitterære forfattere fra Færøerne
Lagtingsmedlemmer fra Færøerne
Søfolk fra Færøerne
Teaterledere
Personer fra Strømø
Bergtóra Høgnadóttir Joensen

Bergtóra Høgnadóttir Joensen (født 15. februar 1971) er en færøsk socialrådgiver og politiker (T). Hun blev socialrådgiver i 1997 og og supervisor i 2000 og har arbejdet både indenfor psykiatrien, som HR-mdarbejder i Eik Bank og som socialrådgiver i kriminalforsorgen i Danmark. Ved siden af sit lønarbejde har hun været selvstændig virksomhedskonsulent i København 1998-2004 og leder af Færøernes socialrådgiverforening, Sosialráðgevarafelag Føroya, fra 2005 til 2007. Hun sad i Lagtinget i valgperioden 2008 til 2011, og var gruppeformand mens Annita á Fríðriksmørk havde orlov. Hun var medlem af Lagtingets velfærdsudvalg 2008-11.

Joensen er datter af Karin Kjølbro og landslæge Høgna Debes Joensen. Hun er bosat i Hoyvík sammen med sin samlever og deres to børn.

Referencer

Eksterne henvisninger 
 Bergtóra Høgnadóttir Joensen  hos Lagtinget 

Socialrådgivere fra Færøerne
Politikere fra Tjóðveldi
Lagtingsmedlemmer fra Færøerne
Brogues

Brogues eller broguesko (afledt af det gæliske ord bróg) er en type flade sko eller støvler der har indtil flere stykker læder sat på overlæderet, og perforeret i mønster med savtakker langs syningerne. Moderne brogues kan føres tilbage til Irland, der fremstillede en sko i ufarvet læder med perforeringer, der gjorde at vandet kunne løbe ud igen, når man gik rundt i vådområder som højmose og lignende.

Brogues blev oprindeligt betragtet som udendørs eller landligt fodtøj, men ikke til brug i casual eller business-sammenhænge. I dag betragtes brouges dog som passende til de fleste sammenhænge.

Skoen findes almindeligvis i fire forskellige typer til tåkappen (fuld eller "wingtip", semi-, quarter eller longwing) og fire lukkede typer (Oxford, Derby, ghillie og monk). Udover solide lædersko eller -støvler, findes brouges  også som pæne sko til jakkesæt og formel beklædning, sneakers, højhælede damesko eller andre former for sko, der bruger en konstruktion af flere stykker materiale og savtakker langs syningerne.

Hvis en oxfordsko med fuld- eller semibroguemønster er udført i to forskellige farver læder kaldes det for spectatorsko.

Litteratur

Referencer 

Sko
Støvler
Jógvan Frederik Kjølbro

Jógvan Frederik Kjølbro (født 25. februar 1887 i Klaksvík, død 6. februar 1967) var en færøsk købmand, skibsreder og politiker (FF).

Som søn af kystfisker og klokker Ole Joensen og hustru Elsa Maria Heinesen blev han døbt Joen Frederik Joensen, og tog navnet Kjølbro i 1914. Han var far til skibsreder Ewald Kjølbro, farfar til kvindesagsforkæmperen Karin Kjølbro og gudfar til forfatteren Robert Joensen.

Han blev i 15 års alderen ansat som handelsbetjent i Jørgen Bech & Sønner i Klaksvík, hvor han blev frem til 1908. Efter et år på handelsskole i København var han filialbestyrer i samme firma 1909–1915. I 1913 købte han sit første skib, en slup, som oprindelig hed Solo, men som han omdøbte til Soli Deo Gloria, som betyder Hæderen er Guds alene og etablerede rederi- og handelsvirksomheden J.F. Kjølbro. Virksomheden voksede sig stor og drev med import af blandt andet skibsproviant, eksport af klipfisk, saltfisk, tran og uld samt skibsrederi med trawlere og små fragtskibe, der lå i fast rutefart. Senere blev den udvidet med opgraderet skibsflåde, skibsværft i Skála, konservesfabrik, guanofabrik og trælasthandel. I 1961 blev J.F. Kjølbro Heilsøla udskilt som egen virksomhed. På højden var 950 personer tilknyttet virksomheden, og Kjølbro regnes som Færøernes fremmeste forretningsmand gennem tiden. Efter hans død gik forretningen konkurs i løbet af få år, men videreføres under samme navn som et af Færøernes største selskaber. Familien har siden frasolgt J.F. Kjølbro Heilsøla.

Politik og tillidshverv 
Af tillidsverv udenfor egen forretning kan nævnes formand for i repræsentantskabet i salgssamvirked Føroya Fiskaexport 1937–1942, bestyrelsesformand i forretningsbanken Sjóvinnubankin 1951–1956 og i Norðoya Sparikassi gennem 48 år. Politisk var han medlem af kommunalbestyrelsen og skolestyret i Klaksvík 1922–30, herunder borgmester i 1925. Som repræsentant for det konservative løsrivelsesparti Fólkaflokkurin var han valgt til Lagtinget fra Norðoyar 1943–46, men søgte ikke genvalg. Kjølbro var også tilhænger af lægmandsbevægelsen Brøðrasamkoman fra 1920 og frem.

Hæder 
Kjølbro blev Ridder af Dannebrog af 1. klasse fra 1959. I 1947 blev han tildelt Haakon VIIs Frihedskors "for fremragende fortjenester for Norges sag under krigen".

Bog om J.F. Kjølbro 
I 2015 udgav efterkommere af Jógvan Frederik Kjølbro en bog om ham. Bogen er skrevet af Óli Jacobsen, forhenværende formand for Føroya Fiskimannafelag og forhenværende politiker. Efterkommerne som udgav bogen er Jóannes Kjølbro, Anders Harboe Ree og Finn Kjølbro. Bogen har titlen Kjølbro, lív og virki og er på 500 sider.

Se også 
 J.F. Kjølbro

Referencer 

Skibsredere fra Færøerne
Købmænd fra Færøerne
Borgmestre fra Færøerne
Politikere fra Fólkaflokkurin
Lagtingsmedlemmer fra Færøerne
Riddere af 1. grad af Dannebrog
Personer fra Klaksvik
Sunds Omfartsvej

Sunds Omfartsvej  er en 2 sporet omfartsvej der går syd om Sunds. Vejen er en del af primærrute 34, og blev åbnet for trafik den  8. oktober 2012.
 

Omfartsvejen blev lavet for at få den tung trafik der skulle mod henholdvis Skive og motorvejsnettet ved Herning til at køre uden om Sunds, så byen ikke blev belastet af for meget tung trafik.
Vejen forbinder Sundsvej i syd med Skivevej i nord, og har forbindelse til Hjejlevej og Skivevej.

Kilder 

Omfartsvej
Omfartsveje i Danmark